CELEX: 62015TA0208
Language: hr
Date: 2017-03-01 00:00:00
Title: Predmet T-208/15: Presuda Općeg suda od 1. ožujka 2017. – Universiteit Antwerpen protiv REA-e („Arbitražna klauzula — Sedmi okvirni program za istraživanje, tehnološki razvoj i demonstracijske aktivnosti (2007-2013) — Program Marie Curie — Istraživači na početku karijere — Podnošenje prijedloga FP7 People ITN 2008 — Sporazumi o bespovratnim sredstvima — Prihvatljivi troškovi — Povrat plaćenih iznosa — Pojam gostujućih istraživača — Proporcionalnost”)

18.4.2017   
            
            
               HR
            
            
               Službeni list Europske unije
            
            
               C 121/25
            
         Presuda Općeg suda od 1. ožujka 2017. – Universiteit Antwerpen protiv REA-e
   (Predmet T-208/15) (1)
   
   ((„Arbitražna klauzula - Sedmi okvirni program za istraživanje, tehnološki razvoj i demonstracijske aktivnosti (2007-2013) - Program Marie Curie - Istraživači na početku karijere - Podnošenje prijedloga FP7 People ITN 2008 - Sporazumi o bespovratnim sredstvima - Prihvatljivi troškovi - Povrat plaćenih iznosa - Pojam gostujućih istraživača - Proporcionalnost”))
   (2017/C 121/36)
   Jezik postupka: engleski
   
      Stranke
   
   
      Tužitelj: Universiteit Antwerpen (Antwerpen, Belgija) (zastupnici: P. Teerlinck i P. de Bandt, odvjetnici)
   
      Tuženik: Izvršna agencija za istraživanje (REA) (zastupnici: S. Payan-Lagrou i V. Canetti, agenti, uz asistenciju D. Waelbroeck i A. Duron, odvjetnika)
   
      Predmet
   
   Zahtjev na temelju članka 272. UFEU-a kojim se, s jedne strane, traži utvrđenje toga da se sporazumi o bespovratnim sredstvima br. 238214 „C7” (Kontrola cerebralnog korteksa: stanice, sklopovi, izračun i klinika) i br. 238686 „Cerebnet” (Vrijeme i plasticitet u olivo-cerebelarnom sustavu), sklopljeni u okviru poziva na podnošenje prijedloga FP7-People-ITN-2008, ne mogu tumačiti na način da korisnike obvezuju da istraživače na početku karijere obučavaju isključivo u svojim vlastitim prostorijama i, slijedom navedenog, potvrdu toga da REA ne može odbiti kao neprihvatljiv dio troškova koji se odnosi na obuku tri istraživača na početku karijere izvan tužiteljevih prostorija te, s druge strane, nalaganje REA-i plaćanja svih troškova u vezi s obrazovanjem tih istraživača na početku karijere, koje je potraživao tužitelj, uvećane za kamate računajući od datuma na koji su plaćanja dospjela na temelju sporazumâ.
   
      Izreka
   
   
               1.
            
            
               Izvršnoj agenciji za istraživanje (REA)nalaže se da Universiteitu Antwerpen plati iznos od 45 526,73 eura, što odgovara plaćanju određenih prihvatljivih troškova na temelju sporazuma „Cerebnet” br. 238686 sklopljenog u okviru Sedmog okvirnog programa za istraživanje, tehnološki razvoj i demonstracijske aktivnosti (2007-2013), uvećan za ugovorene kamate s računajući od datuma na koji je taj iznos dospio na temelju navedenog sporazuma.
            
         
               2.
            
            
               U preostalom dijelu tužba se odbija.
            
         
               3.
            
            
               REA i Universiteit Antwerpen snosit će vlastite troškove.
            
         
      (1)  SL C 270 od 17. 08. 2015.